EkBass/fiwiki-20250220-pages-articles huggingface dataset:
Kiinan ralli 1999

Kiinan ralli 1999 (virallisesti 3. 555 China Rally) oli rallin MM-sarjan kauden 1999 11. osakilpailu, joka ajettiin 17.–19. syyskuuta. Kilpailussa oli 22 erikoiskoetta ja kilpailun pituus oli (suunniteltu pituus oli ). Kilpailu oli ensimmäinen rallin maailmanmestaruussarjaan kuuluva Kiinan ralli. Kilpailu oli soraralli, joka järjestettiin Guangdongin provinssissa. Sateen jäljiltä olosuhteet olivat haastavat ja monet merkittävät kilpailijat keskeyttivät. == Tapahtumia == Ensimmäisenä päivänä Tommi Mäkinen oli 29 sekunnin johdossa kolmen erikoiskokeen jälkeen, mutta sai kymmenen sekunnin aikasakon myöhästymisestä. Colin McRae ja Thomas Rådström keskeyttivät ensimmäisenä päivänä jousituksen rikkoutumiseen. Mäkisen tallikaverina ajanut Freddy Loix kolaroi seitsemännellä erikoiskokeella. Piero Liatti keskeytti saatuaan vettä moottoriin. Toisena päivänä Richard Burns ajoi kilpailun kärjessä, mutta päivän toisella erikoiskokeella Auriol siirtyi kärkeen ja jatkoi samalla sijalla kilpailun loppuun asti. Toisena päivänä Mäkinen keskeytti jousituksen rikkoutumiseen. Sainz kärsi renkaiden rikkoutumisista ja Sainzin kanssa kilpaillut Kankkunen menetti aikaa ulosajossa. Kilpailun jälkeen Auriol ja Mäkinen jakoivat sarjan kärkipaikan 48 pisteellä kun kolme kilpailua oli jäljellä. == Tulokset == Sija Kuljettaja Kartanlukija Auto Aika Ero Pisteet 1\. Didier Auriol Denis Giraudet Toyota Corolla WRC 3:38.36,6 0.0 10 2\. Richard Burns Robert Reid Subaru Impreza WRC 99 3:39.32,4 +55,8 6 3\. Carlos Sainz Luis Moya Toyota Corolla WRC 3:40.56,0 +2.19,4 4 4\. Juha Kankkunen Juha Repo Subaru Impreza WRC 99 3:43.54,7 +5.18,1 3 5\. Harri Rovanperä Risto Pietiläinen Seat Cordoba WRC E2 3:47.52,0 +9.15,4 2 6\. Volkan Işık Erkan Bodur Toyota Corolla WRC 3:54.42,3 +16.05,7 1 Lähde: Lähde: Lähde: Lähde: Lähde: Lähde: Lähde: == Lähteet == Luokka:MM-rallikausi 1999 Luokka:Kiinan ralli
Ruotsin ralli 2011

Ruotsin ralli 2011 (virallisesti 59. Rally Sweden) oli Rallin MM-sarjan kauden 2011 ensimmäinen osakilpailu, joka ajettiin 10.–13. helmikuuta 2011. Kilpailussa oli 22 erikoiskoetta ja keskuspaikka oli Karlstadissa. Kilpailun voittoon ajoi Mikko Hirvonen ennen Mads Østbergia. Viimeisen päivän alussa 15 sekunnin sisällä olivat Hirvonen, Østberg, Petter Solberg, Jari-Matti Latvala ja Sébastien Ogier. Østbergille palkintopallisijoitus oli ensimmäinen MM- sarjassa. Ogier keräsi kolme lisäpistettä Power Stage -erikoiskokeella. Kaksi muuta Power Stage -pisteitä keränneet olivat Loeb ja Latvala. Petter Solbergin kartanlukija Chris Patterson ajoi viimeisellä siirtymällä ja viimeisellä erikoiskokeella kun Solberg sai ajokiellon ajettuaan ylinopeutta siirtymätaipaleella. == Erikoiskokeet == Kilpailussa oli 22 erikoiskoetta, joiden yhteispituus oli 351,00 kilometriä. Siirtymiä oli 1708,89 kilometriä ja kokonaispituus oli 2059,89 kilometriä. Päivä Kello Nro Nimi Pituus 10\. helmikuuta 20:04 SS 1 Super Special Stage Karlstad 1 1,90 km 11\. helmikuuta 07:58 SS 2 Vargåsen 1 24,63 km 09:39 SS 3 Likenäs 1 20,78 km 10:55 SS 4 Løvhaugen 1 19,26 km 14:13 SS 5 Vargåsen 2 24,63 km 15:54 SS 6 Likenäs 2 20,78 km 17:10 SS 7 Løvhaugen 2 19,26 km 12\. helmikuuta 08:00 SS 8 Lesjöfors 1 15,00 km 09:01 SS 9 Sågen 1 14,23 km 10:06 SS 10 Fredriksberg 1 18,15 km 11:08 SS 11 Värmullsåsen 1 15,42 km 13:26 SS 12 Lesjöfors 2 15,00 km 14:27 SS 13 Sågen 2 14,23 km 15:32 SS 14 Fredriksberg 2 18,15 km 16:34 SS 15 Värmullsåsen 2 15,42 km 20:00 SS 16 SSS Karlstad 2 1,90 km 13\. helmikuuta 07:51 SS 17 Torntorp 1 19,21 km 08:43 SS 18 Gustavsfors 1 4,16 km 09:37 SS 19 Rämmen 1 22,76 km 12:09 SS 20 Torntorp 2 19,21 km 13:31 SS 21 Rämmen 2 22,76 km 15:08 SS 22 Gustavsfors 2 (Power Stage) 4,16 km Lähde: == Tulokset == Sija Kuljettaja Kartanlukija Auto Aika Ero Pisteet 1\. Mikko Hirvonen Jarmo Lehtinen Ford Fiesta RS WRC 3:23.56,6 25 2\. Mads Østberg Jonas Andersson Ford Fiesta RS WRC 3:24.03,1 +6,5 18 3\. Jari-Matti Latvala Miikka Anttila Ford Fiesta RS WRC 3:24.30,6 +34,0 15+1 4\. Sébastien Ogier Julien Ingrassia Citroën DS3 WRC 3:24.44,3 +47,7 12+3 5\. Petter Solberg Chris Patterson Citroën DS3 WRC 3:25.27,8 +1.31,2 10 6\. Sébastien Loeb Daniel Elena Citroën DS3 WRC 3:26.26,9 +2.30,3 8+2 7\. Per-Gunnar Andersson Emil Axelsson Ford Fiesta RS WRC 3:30.18,6 +6.22,0 6 8\. Kimi Räikkönen Kaj Lindström Citroën DS3 WRC 3:30.58,9 +7.02,3 4 9\. Matthew Wilson Scott Martin Ford Fiesta RS WRC 3:34.08,1 +10.11,5 2 10\. Khalid Al Qassimi Michael Orr Ford Fiesta RS WRC 3:34.27,7 +10.31,1 1 Lähde: Lähde: Lähde: Lähde: Lähde: Lähde: Lähde: == Lähteet == == Aiheesta muualla == * Rally-Maps.com, erikoiskokeet kartalla Luokka:MM-rallikausi 2011 Luokka:Ruotsin ralli
Jordanian ralli 2011

Jordanian ralli 2011 (virallisesti 3. Jordan Rally WRC 2011) oli Rallin MM- sarjan kauden 2011 neljäs osakilpailu, joka ajettiin 14.–16. huhtikuuta == Tulokset == Sija Kuljettaja Kartanlukija Auto Aika Ero Pisteet 1\. Sébastien Ogier Julien Ingrassia Citroën DS3 WRC 2:48.28,2 25+3 2\. Jari-Matti Latvala Miikka Anttila Ford Fiesta RS WRC 2:48.28,4 +0,2 18 3\. Sébastien Loeb Daniel Elena Citroën DS3 WRC 2:48.55,9 +27,7 15+1 4\. Mikko Hirvonen Jarmo Lehtinen Ford Fiesta RS WRC 2:51.12,9 +2.44,7 12+2 5\. Matthew Wilson Scott Martin Ford Fiesta RS WRC 2:54.13,1 +5.44,9 10 6\. Kimi Räikkönen Kaj Lindström Citroën DS3 WRC 2:54.43,1 +6.14,9 8 7\. Federico Villagra Jorge Pérez Companc Ford Fiesta RS WRC 2:57.46,9 +9.18,7 6 8\. Khalid Al Qassimi Michael Orr Ford Fiesta RS WRC 2:58.11,9 +9.43,7 4 9\. Dennis Kuipers Bjorn Degandt Ford Fiesta RS WRC 3:02.55,7 +14.27,5 2 10\. Bernardo Sousa António Costa Ford Fiesta S2000 3:03.33,7 +15.05,5 1 Lähde:2011 Jordan Rally Lähde:2011 Jordan Rally Lähde:2011 Jordan Rally Lähde:2011 Jordan Rally Lähde:2011 Jordan Rally Lähde:2011 Jordan Rally Lähde:2011 Jordan Rally == Lähteet == Luokka:MM- rallikausi 2011 Luokka:Jordanian ralli
Sardinian ralli 2012

Sardinian ralli 2012 (virallisesti 9. Rally Italia Sardegna 2012) oli Rallin MM-sarjan kauden 2012 12. osakilpailu, joka ajettiin 18–21. lokakuuta. Kilpailun voitti Mikko Hirvonen, jolle voitto oli ensimmäinen Citroënillä. Hirvosen tallikaverina ajanut Sébastien Loeb kolaroi perjantaina aamulla ja Petter Solberg kolaroi perjaina iltapäivällä. Jari-Matti Latvala keskeytti ensimmäisellä osuudella vahinkojen jälkeen. Thierry Neuville kaatoi autonsa perjantaina. Ott Tänak ajoi ensimmäiselle palkintopallisijoitukselleen ja Jevgeni Novikov ajoi uransa parhaaseen tulokseen. Solberg, Latvala ja Neuville palasivat vielä kilpailuun ralli 2 -säännön avulla ja keräsivät lisäpisteitä Power Stage -erikoiskokeelta. == Tulokset == Sija Kuljettaja Kartanlukija Auto Aika Ero Pisteet 1\. Mikko Hirvonen Jarmo Lehtinen Citroën DS3 WRC 3:23.54,9 25 2\. Jevgeni Novikov Ilka Minor Ford Fiesta RS WRC 3:25.15,5 +1.20,6 18 3\. Ott Tänak Kuldar Sikk Ford Fiesta RS WRC 3:26.16,0 +2.21,1 15 4\. Mads Østberg Jonas Andersson Ford Fiesta RS WRC 3:27.37,8 +3.42,9 12 5\. Sébastien Ogier Julien Ingrassia Škoda Fabia S2000 3:28.22,4 +4.27,5 10 6\. Chris Atkinson Stéphane Prévot Mini John Cooper Works WRC 3:29.17,1 +5.22,2 8 7\. Andreas Mikkelsen Ola Fløene Škoda Fabia S2000 3:30.07,4 +6.12,5 6 8\. Martin Prokop Zdeněk Hrůza Ford Fiesta RS WRC 3:33.24,2 +9.29,3 4 9\. Petter Solberg Chris Patterson Ford Fiesta RS WRC 3:33.47,2 +9.52,3 2+3 10\. Luca Pedersoli Matteo Romano Citroen DS3 WRC 3:44.30,5 +20.35,6 1 Lähde: Lähde: Lähde: Lähde: Lähde: Lähde: Lähde: == Muuta == * Mikko Hirvosen uran viimeinen voitto. * Ott Tänakin uran ensimmäinen palkintokorokesija. * Luca Pedersolin uran ensimmäinen piste. == Lähteet == Luokka:MM-rallikausi 2012 Luokka:Sardinian ralli
Tansanian pääministeri

Tansanian pääministeri on Tansanian hallituksen puheenjohtaja. Presidentti on hallituksen päämies, mutta pääministeri johtaa päivittäistä toimintaa. Presidentti nimittää pääministerin virkaansa. Viitattu 13.4.2019 ==Luettelo Tansanian pääministereistä== № Pääministeri Kuva Kausi Kausi Puolue Presidentti № Pääministeri Kuva alkoi päättyi Puolue Presidentti 1 Rashidi Kawawa 1972 1977 Tanganyika African National Union Nyerere 1 Rashidi Kawawa 1972 1977 Chama Cha Mapinduzi perustettu 1977. Nyerere 2 Edward Sokoine 1977 1980 Chama Cha Mapinduzi Nyerere 3 Cleopa Msuya 1980 1983 Chama Cha Mapinduzi Nyerere Edward Sokoine 1983 1984 Chama Cha Mapinduzi Nyerere 4 Salim Ahmed Salim 60px 1984 1985 Chama Cha Mapinduzi Nyerere 5 Joseph Warioba 1985 1990 Chama Cha Mapinduzi Mwinyi 6 John Malecela 1990 1994 Chama Cha Mapinduzi Mwinyi Cleopa Msuya 1994 1995 Chama Cha Mapinduzi Mwinyi Mkapa 7 Frederick Sumaye 1995 2005 Chama Cha Mapinduzi Mkapa Kikwete 8 Edward Lowassa 2005 2008 Chama Cha Mapinduzi Kikwete 9 Mizengo Pinda 2008 2015 Chama Cha Mapinduzi Kikwete 10 Kassim Majaliwa 20.11. 2015 alkaen Chama Cha Mapinduzi Magufuli == Lähteet == *
Kassim Majaliwa

Kassim Majaliwa (s. 22. joulukuuta 1960) on tansanialainen poliitikko. Hän toimii maansa pääministerinä vuodesta 2015. Sitä ennen hän oli aluehallinnon varaministeri. Tullessaan valituksi Majaliwa oli 54-vuotias. == Lähteet == == Aiheesta muualla == * https://allafrica.com/stories/201804030029.html Luokka:Tansanian pääministerit Luokka:Vuonna 1961 syntyneet Luokka:Elävät henkilöt
Clara Markstedt

Clara Anna Linnea Markstedt (s. 20. elokuuta 1989 Ruotsi) on ruotsalainen jalkapalloilija, pelipaikaltaan hyökkääjä. Hän pelaa nykyisin Damallsvenskan- joukkue Vittsjössä. Markstedtin uran kohokohtiin kuuluu 21. lokakuuta 2018 Eskilstuna Unitedia vastaan tehty hattutemppu. Hän teki debyyttinsä Damallsvenskanissa AIKin riveissä 2010. Markstedt pelasi seurassa vuoteen 2012 asti, kunnes vaihtoi seuraa Piteå IF:iin, jossa pelasi kaksi seuraavaa kautta. Vuonna 2014 hän siirtyi Hammarbyyn, ja sieltä vapaana agenttina 2016 nykyiseen seuraansa Vittsjöön. == Lähteet == Luokka:Ruotsalaiset jalkapalloilijat Luokka:Vuonna 1989 syntyneet Luokka:Elävät henkilöt
Project CARS 3

Project CARS 3 on Slightly Mad Studiosin kehittämä ja Namco Bandain julkaisema ajopeli. Peli julkaistiin 28. elokuuta 2020 PlayStation 4:lle, Windowsille ja Xbox Onelle. == Pelaaminen == Pelin uramoodissa suoritetaan tehtäviä, joilla avataan uusia sarjoja ja ratoja. Pelissä on yli 200 lisensoitua autoa. == Vastaanotto == Peli on saanut V2.fi:n arvostelussa kolme tähteä viidestä: kritiikkiä peli sai muun muassa simulaatiomaisuuden vähentymisestä. == Lähteet == == Aiheesta muualla == * Luokka:Vuoden 2020 videopelit Luokka:Ajopelit Luokka:PlayStation 4 -pelit Luokka:Windows-pelit Luokka:Xbox One -pelit
Johanna Vilkki

Johanna Helmi Vilkki (s. 1956) on suomalainen filosofian tohtori ja Luonnonvarakeskuksen tutkimusprofessori. Hän työskentee Jokioisilla aihepiirinään on kotieläintuotannon nutriogenomiikka eli tuotantoeläinten geeniperimän, ravinnon ja terveyden välinen yhteys. Hän tutkii esimerkiksi keinoja maidontuotannon kasvihuonekaasupäästöjen pienentämiseksi (erityisesti metaanipäästöjen osalta), eläinten terveyden edistämistä sekä maidon rasvakoostumuksen muuttamista terveellisemmäksi ("omegamaito"). Keinoina ovat esimerkiksi geeniperimältään sopivien tuotantoeläinten valitseminen, eläinten pötsin mikrobikannan roolin parempi selvittäminen ja tuotantoeläinten ravinnon muuttaminen. Vilkki on valmistunut filosofian tohtoriksi Turun yliopistosta genetiikan aihepiiristä. Hänen englanninkielinen artikkeliväitöskirjansa (1990) oli otsikoitu Mitochondrial inheritance in man : genetics of Leber hereditary optic neuroretinopathy. Vilkki on ollut Suomalaisen Tiedeakatemian jäsen vuodesta 2006. ==Lähteet== ==Aiheesta muualla== * Johanna Vilkin Google Scholar -profiili (scholar.google.com) * Johanna Vilkki (researchgate.net) * Johanna Vilkki (linkedin.com) * Patents by inventor Johanna Vilkki (patents.justia.com) Luokka:Vuonna 1956 syntyneet Luokka:Elävät henkilöt Luokka:Suomalaiset geneetikot Luokka:Suomalaiset professorit Luokka:Luonnonvarakeskus
Johanna Buchert

Ulla Johanna Buchert (o.s. Ronkanen; s. 16. maaliskuuta 1960 Juva) on suomalainen tekniikan tohtori, kemisti ja Luonnonvarakeskuksen pääjohtaja. Ennen vuonna 2018 alkanutta pääjohtajuuttaan Buchert toimi vuodesta 2015 alkaen Luonnonvarakeskuksen tutkimuksesta vastaavana ylijohtajana Helsingin Viikissä, ja tätä ennen Teknologian tutkimuskeskus VTT:n tutkimusjohtajana. Buchert tuli ylioppilaaksi Kesyn lukiosta (1979). Hän valmistui Teknillisestä korkeakoulusta (TKK) diplomi-insinööriksi (1985) ja tekniikan lisensiaatiksi (1988). Hän väitteli tekniikan tohtoriksi (1991) kemian tekniikan alalta. Hänen englanninkielinen väitöskirjansa (1990) oli otsikoitu Biotechnical oxidation of D-xylose and hemicellulose hydrolyzates by Gluconobacter oxydans. Hän on ollut Åbo Akademin dosentti vuodesta 1995. Työuransa alkupuolella Johanna Buchert toimi TKK:n opetusassistenttina (1985–1986) ja Suomen Akatemian tutkijana (1988–1990). Hän oli VTT:n Biotekniikan laboratorion tutkija ja erikoistutkija 1991–1993, ja Tukholmassa vierailevana tutkijana (STFI Stockholm) 1993–1994. Tämän jälkeen hän työskenteli VTT:n Bio- ja Elintarviketekniikan erikoistutkijana (1994–1995), VTT Biotekniikan ryhmäpäällikkönä (1996–1999) ja tutkimuspäällikkönä (2000–2005) sekä VTT:n tutkimusprofessorina (2005–) ja tutkimusjohtajana 2015 saakka. Buchertin tieteellinen tuotanto käsitti vuoteen 2007 mennessä noin 90 vertaisarvioitua julkaisua ja useita patentteja. Sittemmin tieteellinen tuotanto on jatkunut. Hänen saamista tunnustuksista merkittävimpiin kuuluu metsäteollisuuden tieteellisestä edistämisestä myönnetyn Marcus Wallenberg -palkinnon saaminen vuonna 2003 yhdessä professori Tapani Vuorisen, tohtori Anita Telemanin ja professori Maija Tenkasen kanssa. Buchert on Teknillisten tieteiden akatemian jäsen. ==Lähteet== ==Aiheesta muualla== * Johanna Buchertin Google Scholar -profiili (scholar.google.com) * Johanna Buchert, Natural Resources Institute Finland (Luke) (researchgate.net) Luokka:Suomalaiset insinöörit Luokka:Suomalaiset kemistit Luokka:Suomalaiset professorit Luokka:VTT Luokka:Luonnonvarakeskus Luokka:Vuonna 1960 syntyneet Luokka:Elävät henkilöt
Aino Pesonen

Aino Katariina Pesonen (4. syyskuuta 1884 Turku – 1975 Neuvostoliitto) oli suomalainen ammattiyhdistysaktiivi ja toimittaja, joka oli yksi Suomen Kommunistisen Puolueen perustajajäsenistä. == Elämä == Turussa syntynyt Pesonen valittiin Hämeenlinnan työväenyhdistyksen naisjaoston puheenjohtajaksi vuonna 1907. Hän kirjoitti myös Hämeen Voimaan sekä toimi Työläisnaisen Hämeenlinnan kirjeenvaihtajana. 1910-luvulla Pesonen vaikutti Helsingissä, jossa hän toimi muun muassa Suomen sosialidemokraattisen naisliiton rahastonhoitajana. Toukokuussa 1917 Pesonen oli perustamassa Suomen Kauppa- ja Liiketyöntekijäin Liittoa. Sisällissodan aikana Pesonen toimi kansanvaltuuskunnan hallussa olleen Suomen Pankin kassanhoitajana. Sodan loppuvaiheessa hän pakeni Pietariin, ja osallistui Moskovassa elokuussa 1918 järjestettyyn SKP:n perustavaan kokoukseen. Pesonen palasi pian Suomeen organisoimaan SKP:n maanalaista toimintaa. Hän oli käynnistämässä puolueen toimintaa aluksi Porissa, ja keväällä 1919 Tampereella, jonne Pesonen saapui pidätetyksi joutuneen Lauri Hyrskyluodon tilalle. Talvella 1920 Pesosen seuraajaksi tuli J. H. Lumivuokko. Vuonna 1921 Pesonen siirtyi Neuvostoliittoon, jossa hän työskenteli 1920–1930-luvuilla Lenin-koulun suomalaissektorin sihteerinä ja Lännen vähemmistökansallisuuksien yliopiston kirjastonhoitajana. Niiden lakkauttamisen jälkeen Pesonen toimi vielä kirjastonhoitajana Moskovassa vuoteen 1954 saakka. Hän kävi Suomessa ainakin vuonna 1968, jolloin Pesonen osallistui kunniavieraana SKP:n 50-vuotisjuhliin ja laski seppeleen Santahaminan vankileirin punaisten muistomerkille Aarne Saarisen ja Inkeri Lehtisen kanssa. == Yksityiselämä == Aino Pesosen puoliso oli toimittaja Ville Ojanen, joka teloitettiin Stalinin vainojen aikana vuonna 1938. == Lähteet == Luokka:SKP:ssä (1918–1990) vaikuttaneet henkilöt Luokka:Suomalaiset toimittajat Luokka:Suomen sisällissodan punaiset Luokka:Vuonna 1884 syntyneet Luokka:Vuonna 1975 kuolleet Luokka:Neuvostoliitonsuomalaiset henkilöt
Vassar College

Vassar College on yksityinen korkeakoulu Poughkeepsiessä, Yhdysvaltojen New Yorkin osavaltiossa. Siellä voi suorittaa kandidaatin tutkinnon taiteissa, kielissä, luonnontieteissä tai sosiologiassa, sekä maisterin tutkinnon biologiassa, kemiassa ja teatteritieteessä. Koulussa on noin 2300 opiskelijaa. Matthew Vassar perusti collegen 1860-luvulla. Se otti aluksi vain naisopiskelijoita, miehiä pääsi oppilaiksi heti toisen maailmansodan jälkeen ja laajemmin vasta vuodesta 1969. Nykyisin opiskelijoista noin kymmenen prosenttia tulee ulkomailta, etenkin Kiinasta, Intiasta ja Etelä-Koreasta. Hakijoita on paljon enemmän kuin opiskelupaikkoja, vajaat 20% hakijoista pääsee kouluuun ja lähes kaikilla valituilla on parhaat mahdolliset arvosanat koulutodistuksessaan (keskiarvo 3.9 asteikolla 1-4). Todistuksen lisäksi valintaan vaikuttaa opettajien suosituskirje, valinnainen pääsykoe ja 300-sanainen ainekirjoitus. Kouluun päässeistä 87% valmistuu neljässä vuodessa ja kaikkiaan 93% kuudessa vuodessa. Vassarissa opiskelu maksaa noin 83 tuhatta dollaria, kun mukaan lasketaan opetus, kirjat, ruoka ja asuminen koulun asuntolassa. Noin kaksi kolmasosaa opiskelijoista voi saada opintotukea, mikäli he ovat Yhdysvaltojen kansalaisia tai asuvat maassa pysyvästi. == Lähteet == == Aiheesta muualla == Luokka:New Yorkin osavaltion yliopistot ja korkeakoulut Luokka:Naisten korkeakoulut
Kyyhkysen ääni

Kyyhkysen ääni (The Voice of the Turtle) on Irving Rapperin ohjaama yhdysvaltalainen komediaelokuva vuodelta 1947. Sen on oman Broadway- menestysnäytelmänsä pohjalta käsikirjoittanut John Van Druten. Pääosia näyttelevät Ronald Reagan ja Eleanor Parker. The New York Timesin kriitikot valitsivat elokuvan vuonna 2004 yhdeksi kaikkien aikojen tuhannesta parhaasta elokuvasta maailmassa. == Lähteet == == Aiheesta muualla == * Luokka:Yhdysvaltalaiset komediaelokuvat Luokka:Vuoden 1947 yhdysvaltalaiset elokuvat Luokka:Yhdysvaltalaiset näytelmiin perustuvat elokuvat
Esko Palmio

Esko Kalle-Kustaa Palmio (14. tammikuuta 1910 Tampere Kuka kukin on (Aikalaiskirja) 1978, s. 692 (Viitattu 13.4.2019) – 2. syyskuuta 2001 Helsinki) oli sosiaalineuvos ja suomalainen virkamies, joka toimi myös Suomen urheiluopiston johtajana. Esko Palmion vanhemmat olivat kamreeri Kaarlo Pentti Palmio ja Elsa Maria Estola ja puoliso vuodesta 1947 Eila Sinikka Helinä Aaltonen. Palmio tuli ylioppilaaksi 1932 ja valmistui voimistelunopettajaksi 1936. Opintomatkoja hän teki Skandinaviaan, Keski-Eurooppaan ja Yhdysvaltoihin. Palmio toimi Toukolan työkeskuksessa Viipurissa kerhotyön ohjaajana 1936–1940 ja suojeluskunnan sotilasohjaajana 1940–1944. Suomen Urheiluliiton valmentaja hän oli 1940, Suomen urheiluopiston koulutusohjaaja 1946–1949 ja opiston johtaja 1949–1955. Helsingin kaupungin urheilu- ja ulkoiluviraston päällikkönä Palmio toimi 1955–1974. Hänellä oli myös useita luottamustoimia, kuten Suomen Ladun hallituksen puheenjohtajuus 1960–1968. Palmio oli myös Tahko Pihkalan nimeä kantavan seuran perustajia, ensimmäinen puheenjohtaja ja kunniapuheenjohtaja. Sotilasarvoltaan hän oli ratsumestari (1943).Virastopäällikkö kehitti Helsingin liikuntapaikkoja. Sosiaalineuvos Esko Palmio. HS, 16.9.2001 (Tilaajille). ==Lähteet== Luokka: Suomalaiset virkamiehet Luokka: Suomen oppilaitosten rehtorit Luokka: Suomalaiset yleisurheiluvalmentajat Luokka: Vuonna 1910 syntyneet Luokka: Vuonna 2001 kuolleet
He vaelsivat auringossa

He vaelsivat auringossa (A Walk in the Sun) on Lewis Milestonen ohjaama yhdysvaltalainen sotaelokuva vuodelta 1945. Siinä toisen maailmansodan amerikkalaisjoukot etsivät Italian maaseudulla siltaa, joka heidän on määrä räjäyttää. ==Tuotanto== Milestone tilasi Millard Lampellilta ja Earl Robinsonilta lyhyitä lauluja, joita käytettiin elokuvan suvantokohdissa. Laulut esittää Kenneth Spencer. Ennakkokatseluiden perusteella osa niistä jätettiin lopullisesta versiosta pois. == Vastaanotto == Helsingin Sanomien Mikael Fränti kirjoitti elokuvan tv-esityksen alla 1986 sen olevan elokuvan Länsirintamalta ei mitään uutta (1930) rinnalla toinen niistä pasifistisista sotafilmeistä, joiden ansiosta Lewis Milestone jää elokuvan historiaan: ”Milestone välittää rehellisen lähikuvan Salernon rannalle nousevien amerikkalaisten miesten tunnelmista. Italian auringon alla nämä teksasilaisen divisioonan tuntemattomat sotilaat kohtaavat sodan pelot kaikessa järkyttävyydessään.” Vuonna 2016 He vaelsivat auringossa otettiin mukaan Yhdysvaltojen National Film Registryyn, johon kootaan kulttuurisesti, historiallisesti tai esteettisesti merkittäviä amerikkalaiselokuvia. The New York Timesin kriitikot valitsivat elokuvan vuonna 2004 yhdeksi kaikkien aikojen tuhannesta parhaasta maailmassa. == Lähteet == == Aiheesta muualla == * Luokka:Lewis Milestonen ohjaamat elokuvat Luokka:Vuoden 1945 yhdysvaltalaiset elokuvat Luokka:Yhdysvaltalaiset sotaelokuvat Luokka:Yhdysvaltalaiset romaaneihin perustuvat elokuvat Luokka:Yhdysvaltalaiset mustavalkoelokuvat
Samy Badibanga

Samy Badibanga (s. 1962 Kinshasa) on kinshasankongolainen poliitikko, joka nimitettiin maansa pääministeriksi vuonna 2016. Hän on opiskellut Sveitsissä ja Hollannissa ja työskennellyt kaivosalan yrityksissä. Vuosina 2009-2011 hän oli opposition presidenttiehdokkaan Étienne Tshisekedin neuvonantaja. == Lähteet == Luokka:Vuonna 1962 syntyneet Luokka:Kongon demokraattisen tasavallan pääministerit Luokka:Elävät henkilöt
Prosessointiviive

Prosessointiviive on tietokoneverkkoon pohjautuvissa pakettikytkennöissä aika, joka reitittimeltä kestää käsitellä (prosessoida) paketin alkunimiö. Se on yksi verkkoviipeen avaintekijöistä. Paketin käsittelyn aikana reitittimet saattavat tarkistaa, onko paketissa tavutason virheitä lähetyksen jäljiltä ja määrittävät, missä paketin seuraava kohdeosoite on. Suurnopeusreititinten prosessointiviipeet ovat tavallisesti mikrosekuntien luokkaa tai vähemmän. Tämän käsittelyn jälkeen reititin ohjaa paketin jonoon, jossa paketille voi aiheutua lisää viivettä: jonotusviivettä. Prosessointiviive on sivuutettu aikaisemmin merkityksettömänä muihin verkkoviipeen muotoihin verrattuna. Se voi olla kuitenkin melko suuri joissakin järjestelmissä etenkin silloin, kun reitittimet suorittavat monimutkaisia salausalgoritmejä ja tutkivat ja muokkaavat paketteja. Joidenkin verkkojen tekemä pakettien syvätutkimus (DPI, Deep packet inspection) tutkii paketeiden turvallisuutta, laillisuutta ym., mikä saattaa aiheuttaa todella suuren viipeen, ja siksi se tehdään ainoastaan valituissa tarkastuspisteissä. Myös verkko-osoitteen välitystä tekevien reititinten prosessointiviive on tavallista suurempi, koska niiden täytyy tutkia ja muuntaa sekä saapuvat että lähtevät paketit. == Katso myös == * Latenssi * Viive * Jonotusviive * Lähetysviive * Etenemisviive == Lähteet == == Kirjallisuutta == * Computer Networking: A Top-Down Approach by Kurose and Ross. 6. painos Luokka:Tietokonetekniikka Luokka:Dataliikenne
Lähetysviive

Lähetysviive tarkoittaa tietokoneverkkoon pohjautuvissa pakettikytkennöissä kaikkien paketin tavujen lähettämiseen tarvittavan ajan määrää. Se on siis yhteyden tiedonsiirtonopeuden aiheuttama viive. Lähetysviive on paketin pituuden funktio eikä sillä ole mitään tekemistä solmupisteiden etäisyyden kanssa. Se on verrannollinen paketin pituuteen tavuina. Viipeen voi laskea kaavalla: :DT = N / R sekuntia jossa :DT on lähetysviive sekunteina :N (voidaan merkitä myös kirjaimella L) on tavujen lukumäärä eli paketin pituus ja :R on lähetysnopeus (tavua sekunnissa) Suurin osa pakettikytkentää käyttävistä verkoista käyttää "tallenna ja lähetä eteenpäin" -lähetystä yhteyden tulossa. Tällainen kytkin vastaanottaa ja tallentaa koko paketin puskurimuistiin ja tarkistaa, onko siinä CRC-virheitä tai muita ongelmia ennen, kuin se lähettää paketin ensimmäisen tavun lähtevälle yhteydelle. Täten tallenna ja lähetä eteenpäin -kytkimet lisäävät lähetysviipeitä jokaisessa paketin reitillä olevan yhteyspisteen tulossa. == Katso myös == * Viive :* Prosessointiviive :* Jonotusviive :* Etenemisviive == Lähteet == == Aiheesta muualla == * Java Applet * Network Delays Luokka:Tietokoneverkko
Bebra

Bebra on kaupunki Hersfeld-Rotenburgin piirikunnassa Hessenin osavaltiossa keskisessä Saksassa. Se sijaitsee noin 120 kilometriä Frankfurt am Mainista koilliseen ja noin 45 kilometriä Kasselista kaakkoon. == Maantiede == Bebra sijaitsee Hessenin koillisosassa Fuldan varrella. Sitä ympäröi usea vuoristo: Stölzinger Gebirge pohjoisessa, Richelsdorfer Gebirge idässä, Seulingswald kaakossa ja Knüllgebirge lounaassa. == Historia == Alkuaan Bebra tunnettiin nimellä Biberaho (Dorf am Biberfluss, kylä Biberjoen varrella). Sittemmin nimi vääntyi muotoon Bibera ja viimein muotoon Bebra. Varhaisin asiakirjamaininta Bebrasta on vuodelta 786. Bebra oli vuosisatoja maalaiskylä, joka tunnettiin muun muassa pellavastaan. Se oli myös liikenteen solmukohta: vanha postitie eli Die alte Poststraße kulki paikkakunnan kautta. Bebra jäi kuitenkin läheisen Rotenburgin varjoon. Vasta 1849 käyttöön otettu rautatieyhteys antoi Bebralle kasvusysäyksen. 1800-luvun loppua kohden Bebrasta kehittyi yksi Saksan tärkeimmistä rautateiden solmukohdista. Väkiluku moninkertaistui ja elinkeinorakenne muuttui maatalouspainotteisesta kaupan ja palvelujen suuntaan. Kaupunkioikeudet Bebra sai 1935. Toinen maailmansota katkaisi kehityksen, mutta se jatkui jälleen sodan jälkeen aina 1970-luvulle. Hyvät liikenneyhteydet houkuttelivat Bebraan teollisuusyrityksiä. Kylmän sodan aikana Bebra oli myös rajanylityspaikka. 1980-luvulla tavaraliikenne väheni, ja sen myötä katosi työpaikkoja. == Talous ja liikenne == Vaikka rautatien merkitys Bebralle on ajan mittaan vähentynyt, paikkakunta on edelleen leimallisesti rautatieläiskaupunki. Bebran asema sijaitsee neljän ratalinjan solmukohdassa: Bebra–Fulda, Halle–Bebra, Göttingen–Bebra ja Bebra–Baunatal- Guntershausen. Bebrassa on myös elektroniikkateollisuutta, kuten Continental Automotive GmbH ja m.a.l. Effekt Technik GmbH. Bebra sijaitsee Bundesstraße 27:n ja Bundesstraße 83:n risteyksessä. BAB 4 kulkee Bebran eteläpuolitse. Kaupungin alueella kulkevat pyörätiet Hessische Radfernweg R1 ja D-Route 9 (Weser-Romantische Straße). == Lähteet== == Aiheesta muualla == *Bebra, Hessen, Saksa — Sunrise, Sunset and Daylength Luokka:Hessenin kunnat Luokka:Saksan kaupungit
Jane Thynne

Jane Thynne (s. 1961 Venezuela) on toimittaja ja kirjailija, joka on kirjoittanut toisen maailmansodan aikaan sijoittuvia historialliallisia romaaneja. Hän on myös freelancetoimittaja ja kirjoittaa säännöllisesti aikakauslehtiin sekä sanomalehtiin. == Lapsuus, opiskelu ja ura == Thynne syntyi Venezuelassa mutta vietti lapsuutensa Lontoossa kahden veljensä kanssa. Koulun jälkeen hän oli vuoden Old Vic -teatterissa kunnes jatkoi opiskelua St Anne's Collegessa Oxfordissa. Valmistuttuaan hän meni BBC:lle harjoittelijaksi. Oltuaan siellä muutaman vuoden hän siirtyi The Sunday Timesin toimittajaksi, minkä jälkeen hän on työskennellyt myös The Daily Telegraph- ja The Independent -sanomalehdissä. Tehtyään ensimmäisen sopimuksensa romaanista hän on jatkanut uraansa lehdistössä freelancetoimittajana. Hän tekee myös töitä BBC:llä Radio 4 -kanavalle sekä Sky TV:lle. Thynne oli naimisissa 23. maaliskuuta 2018 kuolleen kirjailija Philip Kerrin kanssa. Myös Kerr kirjoitti toisen maailman sodan aikaan sijoittuvia romaaneja. Heillä on kolme lasta. Thynne asuu Lontoossa. == Julkaistut kirjat == * * * === Clara Vine -sarja === * * * * * Lähde: == Lähteet == == Aiheesta muualla == * Luokka:Brittiläiset kirjailijat Luokka:Vuonna 1961 syntyneet Luokka:Elävät henkilöt
Leonard Leisching

Leonard John ”Len” Leisching (11. syyskuuta 1934 – 25. helmikuuta 2018) oli eteläafrikkalainen nyrkkeilijä ja olympiamitalisti. Leisching voitti painoluokan 57 kg pronssia Helsingin kesäolympialaisissa 1952. Hän kilpaili olympiatasolla myös Melbournessa 1956. == Lähteet == Luokka:Eteläafrikkalaiset nyrkkeilijät Luokka:Eteläafrikkalaiset olympiamitalistit Luokka:Vuonna 1934 syntyneet Luokka:Vuonna 2018 kuolleet
Andries Nieman

Andries Christiaan ”Dries” Nieman (11. syyskuuta 1927 – 13. elokuuta 2009) oli eteläafrikkalainen nyrkkeilijä ja olympiamitalisti. Nieman voitti yli 81-kiloisten painoluokan pronssia Helsingin kesäolympialaisissa 1952 hävittyään välierässään yhdysvaltalaiselle Ed Sandersille.Olympics at Sports- Reference.com == Lähteet == * Dries Nieman Bio, Stats, and Results Olympics at Sports-Reference.com === Viitteet === Luokka:Eteläafrikkalaiset nyrkkeilijät Luokka:Eteläafrikkalaiset olympiamitalistit Luokka:Vuonna 1927 syntyneet Luokka:Vuonna 2009 kuolleet
Ana Aslan

Ana Aslan (1. tammikuuta 1897 Brăila, Romania – 20. toukokuuta 1988 Bukarest, Romania) oli romanialainen lääkäri ja gerontologian edelläkävijä, joka omistautui urallaan ikääntyneiden elämänlaadun parntamiseen.Cuceu & al., 2015: 4. Hänet tunnetaan myös kiistanalaisen Gerovital H3 -lääkkeen kehittäjänä. Ana Aslan syntyi Mărgărit ja Sofia Aslanin neljäntenä lapsena tiettävästi vuonna 1897, joskin tiedot hänen syntymävuodestaan vaihtelevat välillä 1896–1898. Vuonna 1915 hän pääsi opiskelemaan lääketiedettä Bukarestin yliopistoon. Ensimmäisessä maailmansodassa Aslan hoiti sotilaita eri sotilassairaaloissa. Tänä aikana hän työskenteli romanialaisen kirurgin Thoma Ionescun kanssa.Dumitrascu & al., 1998 Saatuaan alemman korkeakoulututkinnon päätökseen 1922 hän työskenteli yhdessä Daniel Danielopolun kanssa vasomotorisen säätelyn parissa. Vuonna 1924 hän valmistui tohtoriksi erikoistuen kardiovaskulaariseen fysiologiaan. Tieteellisesti hänen kiinnostuksensa kohdistui fysiologiaan ja ikääntymisprosessiin. 1945 hänet nimetiin endokrinologian professoriksi uuteen lääketieteen laitokseen Timişoaraan. Vuodesta 1949 hän johti Bukarestin endokriinisen instituutin fysiologian osastoa, jossa hän työskenteli Konstantin I. Parhonin kanssa. Tänä aikana hän alkoi tutkia prokaiinin käyttöä autonomisen hermoston säätelyssä, josta hän tuli kansainvälisesti tunnetuksi. Tutkimustensa perusteella hän kehitti ikääntymiseen vaikuttavan Gerovital H3 -lääkkeen. Vuonna 1952 Parhon perusti Bukarestin geriatrian instituutin, jota Aslan alkoi johtaa.Cuceu & al., 2015: 2, 4. Laitos on ensimmäinen laatuaan maailmassa, ja Maailman terveysjärjestö otti sen malliorganisaatioksi.Cuceu & al., 2015: 2 Se oli järjestetty kliinisen, biologisen ja sosiaalisen gerontologian yksiköhin. 1959 hän perusti Romanian gerontologian ja geriatrisen seuran ja tieteellisen julkaisun. Aslanin vastaanotolla kävi monia rikkaita ja vaikutusvaltaisia julkisuuden henkilöitä poliitikoista Hollywood- tähtiin. Gerovitalin lisäksi hän kehitti myös aivojen sekä sydämen ja verisuonien rappeutumista ehkäisevän Aslavital -lääkkeen sekä ikääntymisen vaikutuksiin suuntautuneen kosmetiikkatuoteperheen. Aslan kuoli 91-vuotiaana peräsuolisyövän leikkauksen jälkeisiin komplikaatioihin vuonna 1988 vain muutamaa päivää ennen kuin hänen oli määrä toimia Kansainvälisen gerontologisen kongressin puhemiehenä. == Tunnustukset == Aslan sai elämänsä aikana lukuisia kansainvälisiä tunnustuksia työskentelystään ikääntymisen vaikutusten ehkäisyssä, mm. Maailman terveysjärjestön Leon Bernhard -palkinnon. Hänen kunniakseen julkaistiin postimerkki Romaniassa 1996 ja 2016. Bukarestin kansallinen gerontologian instituutin rakennus on omistettu hänelle. == Lähteet == * * === Viitteet === Luokka:Romanialaiset lääkärit Luokka:Gerontologit Luokka:Professorit Luokka:Vuonna 1897 syntyneet Luokka:Vuonna 1988 kuolleet
Bernhard Brink

Bernhard Brink (s. 17. toukokuuta 1952 Nordhorn, Ala-Saksi) on saksalainen kevyen musiikin laulaja sekä televisio- ja radiojuontaja. == Ura == Bernhard Brinkin aktiiviura alkoi 1973 laululla "Ich hör ein Lied". Hän teki useita levytyksiä aina vuoteen 1981, mutta listamenestys jäi keskinkertaiseksi. 1980-luvulla Brinkin musiikillinen ura hiljeni ja 1990-luvulla hän työskenteli juontajana muun muassa televisio-ohjelmissa Das deutsche Schlager-Magazin ja Schlager des Jahres. Hän työskenteli myös radiojuontajana. Brink jatkoi laulajan uraansa televisio- ja radiotyön ohella. Häneltä julkaistiin vuosittain uutta tuotantoa ja studioalbumeja ilmestyi vuoden parin välein myös 1990-luvulla ja edelleen 2000- ja 2010-luvuilla. Hän lauloi myös muutamia duettoja, muun muassa Ireen Sheerin ja Audrey Landersin kanssa. 1990-luvun taitteessa Brink teki yhteistyötä muusikko Matthias Reimin kanssa. Syntyi muun muassa kappale "Von Casablanca nach Athen", joka on sittemmin ollut mukana useilla Brinkin kokoelma-albumeilla. Muita tiuhaan kokoelma-albumeilla julkaistuja kappaleita ovat muun muassa "Blondes Wunder", "Du entschuldige – Ich kenn’ Dich", "Griechische Nacht" ja "Marie". Brink on laulanut myös joitakin saksankielisiä versioita eurooppalaisista menestyskappaleista, kuten "Scharazan - kleine Insel der Gefühle", joka on käännösversio italialaisesta menestyssävellyksestä "Sharazan". == Diskografia == === Studioalbumit === *Ich bin noch zu haben (1976) *Erinnerungen (1977) *Ein Schritt nach vorne (1980) *Ich wär’ so gern wie du (1980) *Einfach so (1982) *Ich denk an dich (1988) *Ich fühle wie du (1990) *…Hast du Lust (1991) *Ich bin immer da (1995) *Lass’ uns reden (1995) *Mitten im Leben (1997) *Alles auf Sieg (1999) *Direkt (2000) *Direkt mehr (2001) *Es ist niemals zu spät (2002) *Jetzt erst recht! (2002) *Unkaputtbar (2004) *Verdammt direkt (2005) *33 (2006) *Stier (2007) *Schlagertitan (2009) *So oder so (2010) *Wie weit willst du gehn (2012) *Aus dem Leben gegriffen (2014) *Mit dem Herz durch die Wand (2017) == Lähteet == == Aiheesta muualla == * Kotisivu Luokka:Saksalaiset laulajat Luokka:Vuonna 1952 syntyneet Luokka:Elävät henkilöt
Scheelen vihreä

:Tämän artikkelin kemikaalia kutsutaan joskus virheellisesti kupariarsenaatiksi, joka on eri yhdiste. Scheelen vihreä eli kupariarseniitti (CuHAsO3) on myrkyllinen epäorgaaninen yhdiste, jota on käytetty keltavihreänä väriaineena. Se oli ensimmäinen arseenia sisältänyt väriaine, ja sitä käytettiin muun muassa maalien väriaineena öljymaalauksessa. Ainetta on käytetty myös hyönteismyrkkynä, joskus yhdessä keisarinvihreän kanssa. Scheelen vihreällä värjättiin tekstiilejä, tapetteja ja jopa elintarvikkeitakin. Se oli aikanaan ainesosana vihreässä kermahyytelössä ja muissa vihreissä konditoriotuotteissa. Tapeteista vapautunut arseeni aiheutti usein myrkytysoireita, kun kosteissa huonetiloissa tapettiliisterin homesieni Penicillium brevicaule hajotti arseenia sisältävää väriainetta, jolloin huoneilmaan haihtui arseeniyhdisteitä. Tästä johtuva ihmisten sairastuminen nimettiin Gosion taudiksi italialaisen biokemistin B. Gosion mukaan, ja maailmalla myrkylliset tapettihöyryt tunnettiin myös nimellä Gosion kaasu. Vuonna 1945 Frederick Challenger osoitti syntyneen kaasun trimetyyliarseeniksi. Myös Napoleonin on arveltu kuolleen tapettien aiheuttamaan arseenimyrkytykseen. Väriaineen löysi Carl Wilhelm Scheele vuonna 1775. Se korvasi antiikin aikaiset kuparikarbonaattiin perustuvat vihreät pigmentit lähes kokonaan 1800-loppuun mennessä. Scheelen vihreän käyttö kiellettiin sen myrkyllisyyden vuoksi useissa maissa jo 1800-luvulla. Preussissa kielto tuli voimaan jo vuonna 1815, ja Suomessa aine kiellettiin vuoden 1888 asetuksessa ”Myrkkyjen kaupitsemisesta sekä mitä muutoin on otettava huomioon koskien myrkyllisiä aineita ja tavaroita”. == Lähteet == == Aiheesta muualla == *PubChem: Cupric arsenite *Toxin and Toxin Target Database (T3DB): Copper(II) arsenite Luokka:Vihreät väriaineet Luokka:Myrkylliset kemikaalit Luokka:Kupariyhdisteet Luokka:Arseeniyhdisteet
Marko Kohtamäki

Marko Kohtamäki (s. 1977 Vaasa) on suomalainen professori, strategialuennoitsija ja liiketoiminnan kehittäjä. Hän on koulutukseltaan kauppatieteiden tohtori ja työskentelee professorina Vaasan yliopiston johtamisen akateemisessa yksikössä oppialanaan strategia. Kohtamäki on toiminut Vaasan yliopiston professorina vuodesta 2012. Hän on myös työskennellyt vierailevana professorina Luulajan Teknillisessä korkeakoulussa vuosina 2012–2017 sekä vierailevana tutkijana Oxfordin yliopistossa vuosina 2010–2011. Vuonna 2005 Kohtamäki väitteli strategisesta johtamisesta aiheenaan Strategisten verkostojen ohjaus. Kohtamäen väitöskirja keskittyi analysoimaan teknologiayritysten hyödyntämiä toimittajaverkostojen johtamisen käytäntöjä. Kohtamäen viimeaikainen tutkimus liittyy kolmeen keskeiseen teemaan: Teknologiayritysten digitaaliseen palvelullistumiseen (Digital Servitization), strategiakäytäntöihin (Strategy-As-Practice) sekä liiketoimintatiedon hallintaan (Business Intelligence). Hänen tutkimustyölleen on tyypillistä pyrkiä luomaan lisäarvoa sekä käytännön liikkeenjohdolle että strategian, strategisen markkinoinnin ja tuotantotalouden perustutkimukselle. Kohtamäki on julkaissut tutkimusartikkeleita alan huippulehdissä, kuten Strategic Management Journal, Strategic Entrepreneurship Journal, International Journal of Operations and Production Management, Industrial Marketing Management, Long Range Planning, International Journal of Production Economics ja Technovation. Vuoteen 2019 mennessä Kohtamäki oli julkaissut noin 50 tieteellistä artikkelia tiedelehdissä sekä noin 20 tieteellistä kirja-artikkelia ja viisi kirjaa, mukaan lukien väitöskirja. Kohtamäki on lisäksi urallaan kehittänyt myös konsultoinnin keinoin sekä yritysten että julkisten organisaatioiden strategioita ja toimintaa. == Teokset == * Kohtamäki, M. et al. (2018). Practices and tools for servitization: Managing the service transition. London: Palgrave Macmillan. * Kohtamäki M. (2017). Real-time strategy and business intelligence: Digitizing practices and systems. London: Palgrave MacMillan. == Lähteet == == Aiheesta muualla == * Professori Marko Kohtamäen julkaisut ja asiantuntijatehtävät Vaasan yliopiston tutkimustietokannassa Luokka:Vaasan yliopiston professorit Luokka:Suomalaiset professorit Luokka:Vuonna 1977 syntyneet Luokka:Elävät henkilöt
Kananga

Kananga, entinen Luluabourg on kaupunki Kongon demokraattisen tasavallan eteläosassa, Lulua-joen varrella. Vuonna 2004 siellä arvioitiin olevan noin 720 000 asukasta. Kaupungista on hyvät rautatie- ja maantieliikenneyhteydet, ja se toimii lähialueella tuotettujen timanttien ja maataloustuotteiden kauppapaikkana. Kananga on Keski-Kasain maakunnan pääkaupunki. == Lähteet == == Aiheesta muualla == Luokka:Kongon demokraattisen tasavallan kaupungit
Phakisa Freeway

Phakisa Freeway on eteläafrikkalainen moottorirata, joka sijaitsee Welkomin ja Odendaalsrusin välillä Vapaavaltion provinssissa. Se isännöi Moottoripyöräilyn Etelä-Afrikan Grand Prix'ta vuosina 1999–2004. Rata on rakennettu paikalle, jossa aiemmin sijaitsi vuonna 1997 suljettu Goldfields Raceway. Rakennustyöt aloitettiin syyskuussa 1998, ja rata sekä varikkoalueet valmistuivat seuraavan vuoden huhtikuussa.http://lejweleputswa.co.za/tourism/tourist- attraction/phakisa/ Viitattu 13.4.2019. 4,24 kilometriä pitkän moottoriradan lisäksi alueella on myös 2,4 kilometriä pitkä kallistettu ovaalirata, joka on kopioitu Las Vegas Motor Speedwaystä. ==MotoGP-voittajat== Vuosi 125 cc 125 cc 250 cc 250 cc 500 cc 500 cc Vuosi Ajaja Valmistaja Ajaja Valmistaja Ajaja Valmistaja 1999 Gianluigi Scalvini Aprilia Valentino Rossi Aprilia Max Biaggi Yamaha 2000 Arnaud Vincent Aprilia Shinya Nakano Yamaha Garry McCoy Yamaha 2001 Youichi Ui Derbi Daijiro Kato Honda Valentino Rossi Honda Vuosi 125 cc 125 cc 250 cc 250 cc MotoGP MotoGP Vuosi Ajaja Valmistaja Ajaja Valmistaja Ajaja Valmistaja 2002 Manuel Poggiali Gilera Marco Melandri Aprilia Tohru Ukawa Honda 2003 Dani Pedrosa Honda Manuel Poggiali Aprilia Sete Gibernau Honda 2004 Andrea Dovizioso Honda Dani Pedrosa Honda Valentino Rossi Yamaha == Lähteet == Luokka:Etelä-Afrikan moottoriradat
Intian parlamenttivaalit 2019

Intian parlamenttivaalit 2019 olivat maailman suurimmat vaalit, joissa oli yli 900 miljoonaa äänioikeutettua. Ne kestivät viisi viikkoa 11. huhtikuuta – 19. toukokuuta 2019. Eri osavaltiot äänestivät eri päivinä. Äänet laskettiin 23. toukokuuta. Vaaleissa valittiin Intian parlamentin alahuoneen eli Lok Sabhan 542 jäsentä. He puolestaan valitsivat pääministeri Narendra Modin toiselle viisivuotiskaudelle. == Kannatusmittaukset == Puolueiden kannatusmittaukset vuoden 2018 tammikuusta asti. === Ovensuukyselyt === Kyselyn laatija Muut Johto Enemmistö NDA UPA India Today-Axis 352 ± 13 93 ± 15 82 ± 13 259 80 News24-Today's Chanakya 365 ± 14 87 ± 9 93 ± 11 268 93 News18-IPSOS CNN-IBN-IPSOS 336 82 124 212 64 VDP Associates 333 115 94 218 61 Sudarshan News 313 121 109 192 41 Times Now-VMR 306 ± 3 132 ± 3 104 ± 3 174 34 Republic- Jan Ki Baat 305 124 113 181 33 Suvarna News 305 ± 10 124 ± 2 102 ± 0 181 33 India News-Polstrat 287 128 127 159 15 Republic-CVoter 287 128 127 159 15 News Nation 286 ± 4 122 ± 4 134 ± 4 152 14 ABP-CSDS 277 130 135 142 5 NewsX-Neta 242 164 137 78 Hung == Tulokset == Parlamenttivaalien tulokset vaaliliitoittain: 352 87 103 NDA UPA Muut Vaaliliitto Vaaliliitto Puolue Äänet % Muutos Saadut paikat Muutos Kansallinen demokraattinen allianssi Intian kansanpuolue 303 21 Shiv Sena 18 Janata Dal (United) 16 14 Lok Jan Shakti Party 6 Apna Dal (Sonelal) 2 Shiromani Akali Dal 2 2 All India Anna Dravida Munnetra Kazhagam 1 36 All Jharkhand Students Union Party 1 1 Nationalistinen demokraattinen edistyspuolue 1 1 Rashtriya Loktantrik Party 1 1 Kansallinen kansanpuolue 1 Mizo National Front 1 1 Naga People's Front 1 Sitoutumaton (Sumalatha) 1 1 Yhdistynyt edistyksellinen allianssi Intian kongressipuolue 52 8 Dravida Munnetra Kazhagam 23 23 Nationalist Congress Party 5 1 Intian unionin muslimiliitto 3 1 Jammu & Kashmir National Conference 3 3 Janata Dal (Secular) 1 1 Jharkhand Mukti Morcha 1 1 Kerala Congress (M) 1 Revolutionary Socialist Party 1 Viduthalai Chiruthaigal Katchi 1 1 Federal Front All India Trinamool Congress 22 15 Yuvajana Sramika Rythu Congress Party 22 13 Telangana Rashtra Samithi 9 2 Biju Janata Dal 12 8 All India Majlis-e-Ittehadul Muslimeen 2 1 Mahagathbandhan Bahujan Samaj Party 10 10 Samajwadi Party 5 Vasen rintama Intian kommunistinen puolue (marxilainen) 3 6 Intian kommunistinen puolue 2 1 Puolueet ilman vaaliliittoa Telugu Desam Party 3 13 Aam Aadmi Party 1 3 All India United Democratic Front 1 2 Sikkim Krantikari Morcha 1 1 Sitoutumaton 3 Yhteensä Yhteensä Yhteensä 542 == Lähteet == Luokka:Intian parlamenttivaalit Luokka:Vuoden 2019 vaalit
Biot

Biot on kunta Kaakkois-Ranskassa Alpes-Maritimesin departementissa Provence- Alpes-Côte d’Azurin alueella. Sen vanha keskusta on rakennettu kukkulalle lähelle Välimerta Ranskan Rivieralla. ==Historia== Kunnan asutuksella on pitkä historia. Liguurit asuttivat kylää vuosisatojen ajan ensimmäisellä vuosituhannella. Vuonna 1209 Provencen kreivi Alfonso II, joka omisti oikeudet alueeseen, lahjoitti Biotin Temppeliherrain ritarikunnalle. Tuolta ajalta kylässä on jäljellä arkadiaukio Place des Arcades sekä joitakin taloja. 1300-luvulla Napolin kuningattaren Johanna I:n valtakaudella kuntaa riivasivat sodat, ryöstelyt ja musta surma. Lopulta vuonna 1387 koko kylä hylättiin ja se jäi rosvojoukkojen hallintaan.History of Biot Tilanne normalisoitui vuonna 1470, jolloin Napolin kuningas René I suostutteli viitisenkymmentä perhettä Onegliasta muuttamaan Biotiin. Kaupungin muureja laajennettiin 1500- ja 1600-luvuilla. Samoihin aikoihin maatalous menestyi ja kaupungista kehittyi tärkeä keramiikkateollisuuden keskus. Seuraavaksi Biot joutui taas sotien ja ryöstelyiden kohteeksi vuonna 1707 sekä vuonna 1746 osana Itävallan perimyssotaa. 1800-luvulta lähtien keramiikkateollisuus alkoi hiipua ja 1900-luvun alussa Biotissa keskityttiin maatalouteen ja siinä pääasiassa viiniin- ja puutarhaviljelyyn. Vuonna 1970 avattiin Euroopan ensimmäinen tiedepuisto Sophia Antipolis, josta suurin osa sijaitsee Biotissa. Kaupunki muuttui täysin ja se alkoi kasvaa ja uusia lähiöitä valmistui. Samoihin aikoihin Biotista kehittyi huomattava käsityö- ja taidekaupunki. Tähän johtivat vuonna 1956 Éloi Monodin perustama Biotin lasitehdas sekä kaupunkiin muuttaneet taiteilijat kuten Fernand Léger ja Raymond Peynet. ==Nähtävyyksiä== Kunnan nähtävyyksiä on 1500-luvulla rakennettu Sainte Marie-Madeleinen kirkko, joka kuuluu Rankan kansallisten monumenttien listalle. Vanhoista kaupunginmuurin porteista ovat säilyneet vuonna 1565 valmistunut Porte des Tines sekä seuraavana vuonna valmistunut Porte des Migrainiers.Biot tourisme Biotissa on Fernand Légerin nimeä kantava museo Musée national Fernand-Léger, jossa on nähtävillä hänen maalauksia, keramiikkaa ja piirustuksia.Kunnan historia Tiedosto:PlaceDesArcadesBiot.JPG|Place des Arcades Tiedosto:Eglise_Saint_Marie_Madeleine_-_Biot.jpg|Sainte Marie-Madeleinen kirkko Tiedosto:Alley_in_France.jpg|Porte des Tines Tiedosto:Biot_arcade.JPG|Porte des Migrainiers Tiedosto:Musée_national_Fernand_Léger.jpg|Musée national Fernand-Léger Tiedosto:Jarre_de_Biot-Musée_d'histoire_de_Marseille.jpg|Vanha biotilainen keramiikka-astia Tiedosto:Vue_de_l'Institut_Non_Linéaire,_Sophia_Antipolis,_Biot,_France.JPG|Sophia Antipolis ==Lähteet== ==Aiheesta muualla== Luokka:Alpes-Maritimesin kunnat
Kongon demokraattisen tasavallan miesten lentopallomaajoukkue

Kongon demokraattisen tasavallan miesten lentopallomaajoukkue on Kongon demokraattisen tasavallan lentopalloliiton hallinnoima joukkue, joka edustaa Kongon demokraattista tasavaltaa miesten kansainvälisissä lentopallo- otteluissa. Kongon demokraattinen tasavalta on osallistunut Afrikan- mestaruuskilpailuihin neljästi ja Afrikan kisojen lentopalloturnaukseen kerran. FIVB:n miesten maailmanrankingissa Kongon demokraattinen tasavalta oli lokakuussa 2018 sijalla 93.http://www.fivb.org/en/volleyball/VB_Ranking_M_2018-10.asp Viitattu 13.4.2019. == Menestys kansainvälisissä turnauksissa == === Afrikan- mestaruuskilpailut === * 1993: 6. sija. * 2003: 6. sija. * 2005: 7. sija. * 2017: 8. sija. === Afrikan kisat === * 2007: 9. sija. == Lähteet == Lentopallomaajoukkue Luokka:Lentopallomaajoukkueet
Kongon demokraattisen tasavallan koripallomaajoukkue

Kongon demokraattisen tasavallan miesten koripallomaajoukkue on Kongon demokraattisen tasavallan koripalloliiton hallinnoima joukkue, joka edustaa Kongon demokraattista tasavaltaa miesten kansainvälisissä koripallo- otteluissa. Kongon demokraattinen tasavalta on osallistunut Afrikan- mestaruuskilpailuihin kuudesti. Sen paras sijoitus on neljäs sija vuodelta 1975, jolloin maan nimi oli vielä Zaire. FIBA:n miesten maailmanrankingissa Kongon demokraattinen tasavalta oli helmikuussa 2019 sijalla 82.http://www.fiba.basketball/rankingmen Viitattu 13.4.2019. == Menestys kansainvälisissä turnauksissa == === Afrikan-mestaruuskilpailut === * 1974: Kuudes * 1975: Neljäs * 1980: Kuudes * 1995: Yhdeksäs * 2007: 15:s * 2017: Kuudes == Lähteet == Koripallomaajoukkue Luokka:Koripallomaajoukkueet
Tansanian koripallomaajoukkue

Tansanian koripallomaajoukkue on Tansanian koripalloliiton hallinnoima joukkue, joka edustaa Tansaniaa miesten kansainvälisissä koripallo-otteluissa. FIBA:n miesten maailmanrankingissa Tansania oli helmikuussa 2019 sijalla 156.http://www.fiba.basketball/rankingmen Viitattu 13.4.2019. Tansania on selvinnyt Afrikan-mestaruuskilpailujen lopputurnaukseen kerran, vuonna 1974. Se hävisi Keski-Afrikan tasavallassa pidetyssä turnauksessa kaikki neljä otteluaan sijoittuen kahdeksanneksi. Tansanian tunnetuin koripalloilija, NBA- pelaaja Hasheem Thabeet, ei ole pelannut maajoukkueessa. == Lähteet == Koripallomaajoukkue Luokka:Koripallomaajoukkueet
Elena Korosteleva

Elena Korosteleva (), (s. 24. tammikuuta 1972 Minsk) on valkovenäläinen tutkija, joka on keskittynyt tutkimaan demokratian kehitystä ja Euroopan politiikkaa. Hän on Kentin yliopiston kansainvälisen politiikan professori. Hän on erikoistunut tutkimaan kotimaansa Valko-Venäjän, Moldovan ja Ukrainan politiikkaa. Hän on suorittanut tohtorin tutkinnon poliittisesta sosiologiasta Valko-Venäjän valtionyliopistossa (1997) sekä tohtorin tutkinnon Euroopan politiikasta Bathin yliopistossa Isossa-Britanniassa (2001). Hän on toiminut vierailevana professorina muun muassa Valko-Venäjän valtionyliopistossa, College of Europessa ja Azerbaidžanin diplomaattiakatemissa. == Lähteet == == Aiheesta muualla == *http://www.researchgate.net/profile/Elena_Korosteleva *http://www.kent.academia.edu/ElenaKorosteleva Luokka:Valkovenäläiset tieteilijät Luokka:Professorit Luokka:Vuonna 1972 syntyneet Luokka:Elävät henkilöt
Linnéa Claeson

Linnéa Petra Sofie Claeson (s. 31. tammikuuta 1992 Norrköping, Ruotsi) on ruotsalainen käsipalloilija, pelipaikaltaan oikea puolustaja. Hän pelaa nykyisin Ringkøbing Håndboldin joukkueessa Tanskan naisten käsipalloliigassa. Claeson oli mukana Let's Dance 2019 -ohjelmassa. == Lähteet == Luokka:Ruotsalaiset käsipalloilijat Luokka:Vuonna 1992 syntyneet Luokka:Elävät henkilöt